## MODELI PËR DOKUMENTIN KONSULTATIV

**Për projektligjin “Për të huajt”**

|  |
| --- |
| Ministria e Brendshme fton qytetarë, organizata të shoqërisë civile, komunitetin akademik dhe përfaqësues të tjerë të publikut të interesuar për të kontribuar pëgjatë procesit të konsultimit publik të projektligjit “Për të huajt”.  Ministria e Brendshme mirëpret komente nga:   * Ekspertë të fushës së të huajve, migracionit, punësimit, etj. * Persona fizik apo juridik të interesuar për pajisjen me viza apo leje qëndrimi me afat të përkohshëm ose përhershëm. * Sindikatat e arsimit, tregtisë, turizimit, punësimit. * Organizata ndërkombëtare që asistojnë RSH e Shqipërisë dhe Ministrinë e Brendshme në këtë fushë. |

Kohëzgjatja e konsultimeve:

|  |
| --- |
| Konsultimi publik do të zgjasë 4 muaj, duke përfshirë takimet e grupit ndërinstitucional të punës apo me grupet e intersit, si dhe nëpërmjet publikimit në RENJK, nga data 4 dhjetor 2020 deri më 30 dhjetor 2020. |

Si të përgjigjeni:

|  |
| --- |
| Mund të merrni pjesë në procesin e konsultimeve publike duke dërguar komente/kontribute për projektin:   * Duke plotësuar formularin online të Regjistrin Elektronik për projektligjit, në adresën elektronike: <http://www.konsultimipublik.gov.al>: * Duke dërguar propozimet/sugjerimet tuaja në adresën elektronik të Ministrisë së Brendshme: Ministria.Brendshme@mb.gov.al |

Kontakti:

|  |
| --- |
| Të dhënat e kontaktit të koordinatorit përkatës për konsultime publike dhe /ose të ndonjë personi tjetër të cilit i drejtohen pyetjet*.*  Znj. Keti Suli – Koordinatore e Konsultimit Publik, e-mail: keti.suli@mb.gov.al, tel. 0699179389 |

Datat dhe vendet e takimeve publike:

|  |
| --- |
| * **Në datat 24 dhe 25 nëntor 2020**, u zhvilluar ëorkshop në Durrës, si fizikisht ashtu edhe me pjesëmarrjen online të aktorëve kryesorë të hartimit të draftit, kjo për shkak të zbatimit të rregullave strikte gjatë periudhës së pandemisë së shpallur prej Covid 19. * Nëpërmjet platformës online ëebex, **më datë 7 dhjetor 2020, ora 13:00** është zhvilluar një takimi konsultimi publik me grupet e interesit. |

Sfondi i propozimit legjislativ

|  |
| --- |
| Projektligji ka si qëllim përmirësimin e vazhdueshëm të kuadrit legjislativ të migracionit, duke përafruar më tej legjislacionin për migracionin, me direktivat përkatëse të Bashkimit Evropian, të evidentuara gjatë procesit Screening për Kapitullin 24 “Drejtësia, Liria dhe Siguria”. |

Propozimet

|  |
| --- |
| * Hartimi i këtij projektligji është diktuar nga nevoja për të rregulluar çështjet në lidhje me: * regjimin e hyrjes, të qëndrimit, të punësimit dhe të daljes së të huajve në/nga Republika e Shqipërisë. * përmirësimin e vazhdueshëm të kuadrit legjislativ të migracionit, duke përafruar më tej legjislacionin për migracionin, me direktivat përkatëse të Bashkimit Evropian, të evidentuara gjatë procesit Screening për Kapitullin 24 “Drejtësia, Liria dhe Siguria”. * garanton pajtueshmërinë e dispozitave të tij me të drejtat dhe liritë e parashikuara në Kushtetutë dhe instrumentet ndërkombëtarë të ratifikuar, në mënyrë të veçantë për tu siguruar që dispozitat e tij të jenë në përputhje me parimin e interesit më të mirë të fëmijës, parimin e të drejtës për jetë familjare, parimin e moskthimit, parimin e procedurave të drejta dhe transparente; * synon përmirësimin e fushës së të drejtave të të huajve, në drejtim të mbrojtjes së migrantëve dhe anëtarëve të tyre të familjes, refugjatëve, azilkërkuesve. * garanton akses në programe dhe shërbime integrimi për të huajt, mundësinë e ofrimit më të mirë të informacionit, procedurave të lehtësuara për tu pajisur me leje qëndrimi, si dhe forcimin institucional të ofrimit të shërbimeve për migrantët. * përmirëson mekanizmat e nevojshëm për lëshimin e vizave elektronike online, duke synuar zgjidhjen e problematikave të ndeshura gjatë zbatimit të tij, lidhur me pamundësinë për të mbuluar shumë vende me misione diplomatike apo poste konsullore. * Projektligji në dispozitat e tij plotëson një nga mangësitë e legjislacionit të mëparshëm për të huajt, duke integruar pajisjen me leje unike, e cila garanton një procedurë të vetme të aplikimit për të huajt, që kanë për qëllim të punojnë dhe qëndrojnë në territorin e Republikës së Shqipërisë. * Gjithashtu, projektligji synon përmirësimin e dispozitave të lidhura me çështjen e punësimit të shtetasve të huaj në Republikën e Shqipërisë, duke qartësuar afatet kohore dhe procedurat për t’u pajisur me leje unike, si dhe duke reduktuar pengesat e panevojshme për punësimin e shtetasve të huaj në territorin e Republikës së Shqipërisë. * Projektligji nëpërmjet dispozitave të tij, përcakton mundësinë për tu pajisur me leje qëndrimi edhe për kategoritë e të huajve të cilët kanë hasur vështirësi në të shkuarën, si pensionistët e huaj apo personat pa shtetësi. * Projektligji synon pajtueshmërinë e dispozitave të tij, me objektivat e shtetit shqiptar për të lehtësuar hyrjen dhe qëndrimin e investitorëve. * Projektligji në një linjë me paktin e ri të migracionit dhe azilit të Bashkimit Evropian, si dhe në vijim të rekomandimeve dhe mangësive të hasura në ligjin e mëparshëm, përmirëson dispozitat ligjore në lidhje me ripranimet, si një detyrim ndërkombëtar i Republikës së Shqipërisë, që të ripranojë të huajt e kthyer nga shteti, me të cilin ka një marrëveshje ndërkombëtare, sipas detyrimeve të përcaktuara në marrëveshje. * Projektligji synon përmirësimin e menaxhimit të migracionit të parregullt, duke integruar për herë të parë në legjislacionin për të huajt dispozita lidhur me fluturimet e përbashkëta, të cilat shërbejnë për transportin e shtetasve të vendeve të treta nga një transportues ajror i zgjedhur për këtë qëllim, si dhe në lidhje me operacionet e kthimit dhe kthimet e përbashkëta në rrugë ajrore.   Projektligji nëpërmjet dispozitave të tij, përcakton mundësinë për tu pajisur me leje qëndrimi edhe për kategoritë e të huajve të cilët kanë hasur vështirësi në të shkuarën për të qëndruar në Republikën e Shqipërisë, si më poshtë vijon:   Leje qëndrimit për personat pa shtetësi, duke garantuar një qëndrim të ligjshëm për këtë kategori;   Leje qëndrimi për pensionistë, leje e cila do të mbulojë një hendek të ligjit aktual për të huajt, duke u siguruar shtetasve të huaj që janë në pension në vendin e tyre, mundësinë për të aplikuar për një leje qëndrimi për pensionistë, pranë autoritetit përgjëgjës për kufirin dhe migracionin në Republikën e Shqipërisë, nëse preferojnë vendin tonë si një destinacion për të jetuar;   Leje qëndrimi për punonjës lëvizës, të cilët janë shtetasit e huaj që punonjnë në vende të ndryshme, jo në një zyrë apo seli të institucionit, dhe puna e tyre kryesisht është puna lëvizëse ku mjet kryesor pune kanë mjetet e teknologjisë së informacionit;   Leje qëndrimi e përkohshme për përdorim të pasurisë së paluajtshme në pronësi në Republikën e Shqipërisë, procedurat dhe kriteret e së cilës përcaktohen me Vendim të Këshillit të Ministrave. |

Pyetjet

|  |
| --- |
| *Jeni të ftuar të jepni komentet dhe kontributet tuaja për të gjitha aspektet e projektligjit të propozuar. Për më tepër, ne kemi zgjedhur pyetjet e mëposhtme ku kontributi juaj do të jetë veçanërisht i vlefshëm, dhe të cilave mund t'i përgjigjeni duke plotësuar një pyetësor të shkurtër në internet.*   * A jeni dakord me dispozitat e parashikuara lidhur me hyrjen dhe daljen e të huajve në RSH? * Mirëpresim propozime në lidhje me kriteret për lëshimin e lejeve të përkohshme të qëndrimit. * A jeni dakord me tarifat shtetërore të përcaktuara sipas këtij ligji për lëshimin e vizës, lejes së qëndrimit dhe lejes unike dhe sanksionet? |